ming030890/wiki-yue-high-quality huggingface dataset:
鄰里幫

《鄰里幫》（英文：The Heartland Hero） 係星加坡新傳媒私人有限公司製作嘅電視劇，由黃俊雄、包勳評、謝俊峰、蔡琦慧、羅美儀領銜主演，並由周初明、賴怡伶、陳政序、王祿江、方偉傑共同演出。

播出時間
除非特別寫明，否則本文所有時間都係以UTC+8時間為準。
鄱陽路

鄱陽路（粵拼：po4 joeng4 lou6）係中國廣東佛山嘅東西走向主幹道，喺南海區黃岐。西邊從江心一街同北村公路嘅交界開始，一直向東去到西環路嘅西環高速公路橋底。

概況
全長2.2km，闊18米，雙向4車道。
鄯善縣

鄯善縣（維吾爾文：پىچان ناھىيىسى‎）係中國新疆吐魯番嘅一個縣。
鄰域物種形成

鄰域物種形成（parapatric speciation）係物種形成機制嘅一種。指嘅係一個族群分咗個細族群出嚟，而呢個細族群搬咗去就喺旁邊嘅地區度住，雖然兩個族群喺地理上相連，但係某啲交流上嘅困難搞到佢哋最後分化咗做唔同嘅物種。
鄰女語

鄰女語嘅作者憂患餘生，原名係連夢青。小說喺光緒癸卯（1903年）六月喺《繡像小說》第六到十、十三、十五到二十號連載，之後由商務印書館發行單行本。故仔係講一個官宦子弟金不磨北上嘅見聞同八國聯軍攻陷北京、義和團運動嘅故事，係清未關於庚子事變為題材嘅重要小說，不過全書未寫完，只係得十二回。
維基文庫有原文：
鄰女語
鄱陽湖

鄱陽湖係中國五大淡水湖之首，喺江西北面、長江南岸。
走佬阿媽

《走佬阿媽》（英文：Where'd You Go, Bernadette）係套美國嘅劇情片電影，喺2019年3月22號上畫。呢套戲嘅主角係姬蒂白蘭芝、姬絲汀慧、羅蘭士費斯賓同埋史提夫生。
走地雞蛋

走地雞蛋（Free-range eggs）即係由走地雞所生嘅雞蛋。因為走地雞可以喺農場範圍自由咁走嚟走去，呼吸新鮮空氣，所以走地雞都比一般養雞方式嘅雞自然健康，生出嚟嘅蛋亦會好味啲，營養價值亦比較高。

蛋黃顏色
走地雞蛋嘅蛋黃可能會比一般嘅雞蛋較橙黃，係因為佢哋有機會食到天然嘅食物，例如草、昆蟲等等。
但係蛋黃橙黃嘅雞蛋唔代表一定來自走地雞，因為一啲飼料添加劑亦可以令雞隻生出蛋黃比較橙黃顏色嘅雞蛋。
走佬小棋王

《走佬小棋王》（法文：Fahim）係一套法國電影，2019年10月16號上畫。
走地雞

走地雞係種養雞嘅方式，相對於大型工業式嘅飼養，啲雞會放喺（農場）地下任佢走，唔會成世都會困喺個雞籠度。養相同數量嘅走地雞，需要嘅地方大得多。亦因為走地，所以肉質好。因為相對自然，走地雞會賣貴啲。好多時，走地雞唔會打針。有報告話走地雞蛋營養好啲。從動物權益來睇，走地雞亦好過一般養雞方法。
走堂

走堂，又叫曠課或者缺課，係上堂嗰時，個學生唔喺班房，又冇請假。
點名會知道有冇學生走堂。如果個學生喺班房，就認定佢冇走堂，唔係嘅話就當佢走堂。
有啲學校某啲堂，若果無上堂，嗰次就無分。
英文叫Truancy。
郭子豪

郭子豪（Arnold Kwok，1991年7月9號—）係香港無綫電視藝員。佢喺香港出世，倫敦大學帝國學院機械工程系畢業，之後喺香港做過模特兒，2014年加入無綫電視，2015年讀演員招募班，之後主要拍電視劇。
2019年3月27號凌晨，郭子豪揸住車喺尖沙咀梳士巴利道嘅警方路障被截停，酒精呼氣測試超標，畀警察拉咗。同年6月11號畀法庭裁定一項醉酒駕駛罪名成立，被判90個鐘頭社會服務令、停牌1年同埋自費報讀駕駛改進課程。
2020年7月，郭子豪承認同無綫電視女藝員鄧卓殷拍拖。

演出
呢個表唔完整，歡迎加料。
郭家頤

郭家頤（英文：Kylie Kwok Ka Yee，1982年8月23號—）係香港女藝人，2004年透過參加亞洲電視為電視劇集《我和殭屍有個約會3》選角而舉辦嘅《殭屍新世代選拔賽》成為優勝者之一（另一優勝者係前亞洲電視男藝員周子濠），加入亞洲電視。參與過多個節目同埋電視劇嘅工作。2006年約滿離開亞洲電視。
郭子興

郭子興（1302年—1355年）係大元末年其中一位起義人物，朱元璋曾經係佢嘅部下，後來收為義仔，更將個女許配畀朱元璋。郭子興死後，佢嘅勢力主要由朱元璋承繼。佢原本係安徽定遠人。
郭家麒

郭家麒（英語：Kwok Ka-ki；1961年7月20號—），人稱「麒哥」，係前香港立法會泛民主派議員（香港醫學界別人士前議員）、新界西會議區選前區議員。

生平
郭家麒（2015年）
郭家麒（2016年）
佢原本係泌尿外科專科醫生，中西區區議會民選區議員，2004年響立法會選舉醫學界別贏出成為議員。2004年12月1號被委任做醫院管理局成員，但係響2006年11月任期滿前夕，唔獲政府續任。有評論指佢出局同敢言作風有關。
郭家麒積極反對佢母校香港大學用李嘉誠為醫學院命名，重曾聲言發起全球港大醫學院校友籌款，贖回醫學院原名。醫學院響2006年1月1號正式命名做「香港大學李嘉誠醫學院」。
2020年11月11號，佢畀港府宣布即時冇咗立法會議員資格。2021年1月6號，因早前參與泛民主派35+初選案涉嫌違反香港國家安全法而被捕，2月尾一直還押到而家。
2021年3月3號，係喺被控嘅就「串謀顛覆國家政權罪」案件之後而被捕，佢同楊岳橋、譚文豪、李予信，會退出咗公民黨職務。

屋企
郭家麒祖籍廣東揭陽，響香港出世，細個喺梨木樹邨大，屋企有5兄弟姊妹，佢係最大嗰個。
郭寶崑

郭寶崑（英文：Kuo Pao Kun，1939年6月—2002年9月10號）係星加坡編劇、舞台劇導演。佢嘅作品有北方話亦有英文。佢响星加坡辦過戲劇學校、工作坊，係當地公認嘅戲劇界先驅，响1990年攞到星加坡文化獎（Cultural Medallion）。

早年
1939年，郭寶崑响中國河北武邑小國村出世，阿爸郭鳳亭，阿媽周巧。1947年，佢跟阿媽搬去北平:386。10歲嗰時奉父召投奔响星加坡做生意嘅老豆，中途响香港住咗9個月。
佢同阿爸住喺諧街（High Street）。佢先係讀公教中學嘅小學部。之後轉過好多次學校，華文同英文學校都返過。1955年，佢返華校中正中學。呢間學校經常有左翼學生示威。為咗避呢啲華校學生造成嘅政治緊張氛圍，佢阿爸响1956年將佢轉去加冷西政府華文中學（Kallang West Government Chinese Middle School，即係而家德明政府中學）。1957年再轉佢去香港。不過佢無耐返咗星加坡，自己生活，响英校巴西班讓中學（Pasir Panjang Secondary School）返學。佢6年間返過6間學校。佢同阿爸關係一直唔好，到阿爸臨尾嗰幾年先好返。
1955年，佢14歲加入麗的呼聲嘅北方話電台戲劇組，做兼職播音，仲要作廣播劇同相聲劇本兼表演。:12因為佢响河北同北平大，所以佢嘅北京口音零舍啱去播音。1959年中學畢業之後，因為播音經驗同雙語能力，佢响澳洲墨爾砵搵到份工，响澳洲廣播電台做咗3年半翻譯員同播音員。1963年，佢响悉尼入讀澳洲國立戲劇藝術學院（NIDA）兩年制戲劇班，同時响Old Tote Theatre Company（英文：Old Tote Theatre Company）做劇場技術工作。:137:389佢亦响呢段時期同舞者吳麗娟訂婚。:390

政治犯
1976年，星加坡行動黨政府大肆捉拿左派文藝界人士，以內部安全法令拘捕過百人，唔使經審訊就長期監禁。郭寶崑同吳麗娟兩公婆响3月被捕。吳為咗照顧兩個女，焗住簽悔過書，並上電視認罪。郭唔制，就一直坐監，仲要响1977年俾政府革除公民權。佢形容呢橛監禁歲月係「人生蹇困」（a moment of humbleness）、「醒振非常嘅經歷——你俾人扤低，你知自己好多嘢都唔知」（a very sobering experience– you get cut down, you know that you don't know enough）。:141呢一鑊搞到佢反思咗好多自己嘅諗法。佢坐咗4年7個月，响1980年10月獲釋，但係住行皆受限制。1981年，佢响實踐藝術學院教返戲。啲限制响1983年取消，不過要到1992年佢嘅星加坡公民權先恢復。

過身
2001年7月，郭驗到生腎癌。2002年9月10號，郭寶崑腎癌同肝癌病逝，終年63歲。佢留低老婆吳麗娟，以及兩個女踐紅同勁紅。兩個都係戲劇界人士。
郭孔丞

郭孔丞，香港親中派政治人物。

選舉經歷
喺2021年9月，佢成為香港特别行政區選舉委員會委員(港區全國政協委員)。2022年，佢喺李家超無提政綱嘅情況下，有份提名李家超參與2022年香港行政長官選舉。
郭家明

郭家明，BBS，MBE，JP（英文：Kwok Ka Ming，1949年10月30號—）係個香港已退役足球員，祖籍廣東中山。
郭富城

郭富城（粵拼：gwok3 fu3 sing4，Aaron Kwok Fu-shing，1965年10月26號—）係香港男歌手、舞蹈員同埋演員，喺香港出世，鄉下喺廣東東莞。郭富城係四大天王之一。

電影
郭富城同楊千嬅喺2019年合作參演電影《麥路人》入圍《第32屆東京國際電影節》「亞洲未來」單元。郭富城、楊千嬅，同埋導演黃慶勳喺10月出席《麥路人》全球首映及分享會 。《麥路人》仲成為咗第4屆「倫敦東亞電影節」（London East Asia Film Festival）嘅閉幕電影，喺歐洲上映。

屋企人
郭富城個老婆係中國模特兒方媛，兩公婆相差22歲，2017年3月4號入紙註冊結婚，4月18號擺酒。

唱片
1990年 對你愛不完
1991年 我是不是該安靜的走開
1991年 到底有誰能夠告訴我
1992年 跳不完。愛不完。唱不完
1992年 愛你
1993年 把所有的愛都留給你
1993年 沒有你的愛
1993年 夢難留
1993年 Merry x'mas
1994年 狂野之城
車頭冚

呢款車頭冚相當之就手。(紳寶)
呢款車頭冚中間突起嚟，就翻入便副偈嘅身型。（power bulge）
車頭冚係愛嚟冚住車頭副偈嘅。若果想檢查下架車有乜頭暈身㷫，事必要開咗呢個冚至望得到。
軋棉機

軋棉機（英文：Cotton gin），又叫軋花機，係種農業嘅機械，用途係將棉花嘅纖維同棉花籽好快噉分開。軋棉機係由美國人伊萊惠特尼喺1793年發明嘅。
軌距

軌距係鐵路軌道兩條鋼軌之間嘅距離（以鋼軌嘅內距為準）。國際鐵路協會制定嘅標準軌距係1,435mm（等於英制嘅4呎8吋半），呢個軌距又叫做國際軌距。比標準軌闊嘅叫做寬軌，比標準軌窄嘅叫做窄軌。雙軌距鐵路或者多軌距鐵路舖咗三四條鋼軌，畀唔同軌距嘅列車行。

標準軌
内文：標準鐵軌
國際鐵路協會喺1937年制定咗1,435mm嘅標準軌距（等於英制嘅4呎8吋半），呢個軌距又叫做國際軌距。闊過標準軌嘅鐵軌稱為寬軌，窄過標準軌嘅稱為窄軌。世界上大概60%嘅鐵路嘅軌距係標準軌距。

臺灣
臺灣喺清佔時期起台灣鐵路嗰時，由英籍工程師建議之下揀咗1,067毫米，咁同日本軌距一樣，令到之後乙未戰爭嗰時日軍一齊將火車頭運到臺灣做軍事用途行駛。台灣日治時期之後軌距都無變過，並陸續起好西部鐵路網。而其他產業鐵路（好似糖業鐵路同出名嘅阿里山森林鐵路）同埋東部臺東線都係用762毫米規格嘅輕便鐵道。
1958年，中華民國政府喺《鐵路法》入面規定以標準軌1,435毫米做國家標準。但係臺灣早期嘅鐵路網因繼承日治時期嘅規劃，絕大部份都係1,067mm或者係762mm軌距，所以亦都加註「有特別情事，經交通部核准者，不在此限」。1970年代臺東線嗰時配合起北迴線，改軌成為同西部一樣嘅1,067毫米。都無用1,435mm嘅軌距；一直到台北捷運、台灣高速鐵路、高雄捷運同埋台灣桃園國際機場捷運，臺灣先至出現標準軌距鐵道。

中國大陸
火車喺中蒙邊境換軌
中國早期嘅鐵路由英國同比利時工程師承建，因為佢哋嘅軌距沿用英國標準，係標準軌。
中東鐵路曾經用過1,520毫米嘅寬軌。山西嘅同蒲鐵路同正太鐵路曾經用過1,000毫米（已經改造），雲南嘅昆河鐵路都重係1,000毫米（米軌）。
中國而家用嘅係標準軌，1,435mm。

香港
港鐵系統中，東鐵綫、西鐵綫、高鐵同馬鞍山綫都係用1,435mm嘅標準軌，而觀塘綫、荃灣綫、港島綫、東涌綫、機場快綫同將軍澳綫就用窄啲嘅1,432毫米。
香港電車就用1,067mm窄軌。而山頂纜車就用1,520mm寬軌。

日本
日本嘅鐵路軌距主要係1,067毫米（3呎6吋）。但亦有部份鐵道用762毫米、1,372毫米（京王電鐵、東急世田穀線、函館市電、都電同都營新宿線）同埋1435毫米(阪急電鐵同各市市營地下鐵)。早期喺樺太軍用輕便鐵道用600毫米軌距。喺起高速鐵路（新幹線）嗰時就用咗1,435毫米標準軌，以提高行車穩定性，但咁樣令到高速鐵路列車唔可以喺原有嘅路軌上面行，所以而家開發緊軌距可變嘅鐵路車輛。

印尼
印尼軌距主要係1,067毫米。

東盟國家
東南亞國家，包括越南、柬埔寨、老撾、泰國、緬甸同馬來西亞以米軌（1,000毫米）鐵路為主。越南河內去到中國邊境嘅同登之間鋪設咗標準同米軌雙軌距鐵路。計劃緊連接新加坡同中國嘅亞太鐵路會係標準軌，或者係標準同米軌雙軌距。

南亞國家
南亞國家印度、巴基斯坦、孟加拉及斯裏蘭卡嘅鐵路軌距不一，但多數都係1,676毫米。印度而家計劃將所有嘅窄軌改做1676毫米。

美國同加拿大
美國同加拿大最初亦都用唔同嘅軌距，後來加拿大跟咗英國用標準軌。美國北部嘅鐵路因為最初多數都係由英國入口，多數都係標準軌。美國南部鐵路曾經以寬軌為主。南北內戰之後，南部嘅鐵路都慢慢變做標準軌距。

阿根廷及智利
阿根廷同智利嘅鐵路軌距係1676mm。

歐洲
歐洲大部分國家都係用標準軌（1435mm）。

愛爾蘭
愛爾蘭嘅軌距係1600毫米。

英國
北愛爾蘭嘅軌距係1600毫米。
倫敦地鐵軌距係1432毫米。

西班牙同葡萄牙
西班牙同葡萄牙嘅軌距係5呎5吋半。西班牙嘅正式標準係1,674毫米，葡萄牙就係1,665毫米，因為咁西班牙開發咗變距列車。西班牙喺度做緊改軌工程，將路軌改做標準軌距。

芬蘭
芬蘭喺19世紀係俄國轄下嘅大公國，用5英尺（1,524毫米）軌距。

前蘇聯國家
19世紀嘅俄羅斯用1,524毫米（5呎）寬軌，一般認為係出於軍事考慮，避免入侵嘅軍隊可以用佢嘅鐵路運輸系統。俄羅斯同屬於前蘇聯嘅國家，同埋蒙古、芬蘭都係用俄國嘅1,520毫米軌距。比1,524毫米窄4毫米，有時兩者嘅車可以互換，而南薩哈林州（庫頁島）就採用當時日本佔領南庫頁島時期嘅1,067毫米（3呎6吋）軌距。

新西蘭
紐西蘭嘅鐵路為咗跨越中部山區地形，用咗1,067mm嘅軌距。為咗克服呢個地形，需要好複雜嘅工程，好似著名嘅Raurimu螺旋。喺唔到4,000公里嘅軌道就有1787座橋同150個隧道。呢條軌道大概有500公里係電氣化嘅。

澳大利亞
澳洲本來係用標準軌，後來因為某啲原因而喺維多利亞省及南澳州出現咗5呎3吋（1,600毫米）嘅軌距。部分地方亦有3呎6吋（1,067毫米）嘅路軌。昆士蘭鐵路喺起嘅初期，用咗1,067毫米（3'6"）嘅窄軌，喺全世界最大規模嘅窄軌系統。

非洲
南非同埋安哥拉、博茨瓦纳、剛果、加納等國多數用1,067毫米軌距。
車頓咸

車頓咸（英文：Cheltenham）係英倫告羅士打郡一鎮，人口12萬。
軌跡

喺數學入面，軌跡（Locus）指嘅係包含咗某啲特性嘅所有點嘅集合。佢係一種幾何形狀。
常見嘅軌跡有：
直線：到平面內兩點嘅距離相等嘅所有點嘅集合；
圓形：到平面內某一點（圓心）距離相等嘅所有點嘅集合；
橢圓：到平面內兩點（焦點）嘅距離之和相等嘅所有點嘅集合；
拋物線：平面內到一定點同到一條唔過呢點嘅定直線（準線）嘅距離相等嘅點嘅集合。
雙曲線：到平面內兩點嘅距離之差相等嘅所有點嘅集合；
車頭燈

車頭燈係指一種產生定向光束嘅裝置。佢將光源產生嘅光反射到架車行緊嘅前面，用喺夜晚揸車照路面。
車飛

車飛（粵拼：ce1 fei1）係指搭公共交通工具嗰陣用嚟證明自己畀咗錢嘅一種飛，由於而家網絡發達，好多時車飛唔再需要一定係實體，可以用電子飛嘅形式存在。
軋製

軋製（英文：Rolling），又叫滾製、壓延，係一種金工技術，將金屬推入兩個擺得好近嘅轆中間，將佢壓成薄片。
釘裝

釘裝，或者寫做訂裝（都係讀做「釘裝」），係將一疊紙整成一本書或者簿嘅過程。啲紙通常都係印刷好嘅，但係未必一定，例如畫簿入面用嘅通常都係白紙。
釜

釜，煮食架生，如同煲。入便裝水同食料，下便起火燒。甚至頂口，可以放甑同蒸籠之類蒸煮。
釜，世界各地出土文物，都好常見。現今仍然為世界各地所用。
釜字，近代中國，近乎唔用。只見南韓日本有用。然而，釜並非消失，而係轉咗字。廣東話地方，釜同煲，一音之轉。煲乃後起形聲字，代替轉為輕唇音嘅釜字。故此煲即係釜，釜即係煲。而古時秦人叫釜做𩰫，日後借用鍋字，廢咗𩰫。鍋亦係釜別名。
釜可以睇成缶，古字亦從缶，較為企身，開口闊多。有啲上有摺邊，若係陶造，釜身熱後，邊無咁熱，方便拎起。有啲底尖啲或圓啲，要有底座先可以放穏。
要喺釜下火燒，就要有支撐。出土文物見，有三件陶造支足，頂起個釜。後尾有啲索性釜身，造埋三足，變成釜形鼎，即係錡。有爐灶後，直放上爐同灶，就唔使腳。
釜喺石器時代已有，現時出唔少陶釜。隨住工藝進步，之後有青銅造，再之後有鐵造。
西洋釜（Cauldron），似勁大煲多啲。主要係放晒啲嘢入去煮。家下都甚少見，除非係拍巫師片，用來煉藥或者煮人。

釜
即今釜，曾經有所省畧。雖然出土文物有釜，然而未搵到相應甲骨文。
最早見於金文，一律從缶從父。缶於中，右上加父字做聲符。父字古為重唇濁音，上古時應讀似爸。並未收入萬國碼，電腦無依個字。
到戰國時，簡帛見到新字，上父下金成𨥏字，以示青銅造，以別於陶造。戰國時釜做量器，子禾子釜、陳純釜，容量二十公升多少少。

鬴
古時釜另有寫法，可以寫鬴，從鬲從甫。鬲係三足煮器，三足肥身，用處相近，借來表示釜。同釜一樣，可以用來蒸煮。而甫係聲符，上古都係重唇濁音。
說文
鍑屬。从鬲甫聲。
說文解字注
鍑屬也。𦫵四曰豆。豆四曰區。區四曰鬴。从鬲。甫聲。扶雨切。五部。鬴或从金。父聲。今經典多作釜。惟《周禮》作鬴。

煲
釜同煲，一音之轉。煲係後起形聲字，連康熙字典都無收。廣東話古無輕唇音，只有重唇音，釜轉為輕唇音後，民間依舊用重唇音，另造字煲。南韓釜山，拼音Busan，可以為證。

鍋
現今鍋字，係釜別名。古時秦國叫土釜做𩰫，後尾借咗鍋字。𩰫漸廢，由鍋字代替。
《說文》
秦名土釜曰𩰫。从鬲，㐄聲。讀若過。
《說文解字注》
秦名土鬴曰𩰫。今俗作鍋。土釜者、出於匋也。从鬲。聲。夂部𡕒、夸步也。讀若過。古禾切。十七部。

形
非洲用釜
釜大小不一，係圓口嘅。釜口多數係兩尺直徑，厚兩分。細釜釜口就得一半，厚仍然係兩分。

造
釜多數用鐵造，一係用廢鐵，一係用生鐵。整法係先造內模，曬乾。再整外模，等成個模乾晒冇水。跟住冶爐。鐵響爐熔成鐵水，倒入模底個窿。等佢冷一啲，重係紅卜卜，就揭開個模，睇下有冇穿有冇罅。一有罅就淋少少鐵水補，再用顯草整平。生鐵整通常要補多啲，廢鐵整就好少要補。
好釜用輕杖敲有木聲，聲差嘅第日易壞。

類器
釜、鬲、鼎，都蒸煮器。石器時代，煮法亦類似。只係形狀有別。
釜身無腳，要外加三支足承住。
鬲有三足，三足肥而中空，與身連成一體。
鼎有三足，純粹支撐用。
釜及支足
鬲
鼎
遠古人，唔同族羣，用器物都有偏好，往往相當持續。
出土釜、鬲、鼎，配合Ｙ染色體研究，古人基因研究，以及古今語言紀錄，用作長江以南族人分別。
南島語系，基因 O-M119 ，最先到達江南，偏好鼎。
南亞語系，越人，基因 O-M95 ，後入，偏好釜。
而漢語系商人，基因 O-M122 ，再後入，偏好鬲。
故此追踪出土釜器，亦即追踪古越人遷徙。

唐字
破釜沉舟，即係連自己退路米糧都斷埋，代表決心。
黃鐘毀棄，瓦釜雷鳴。即係話賢人唔用，普通嘅人就上位。

日本
日本古時視釜為神器。有巫術、占卜、呪法用到釜，得到神明指示同判決。
釘釘

釘釘（英文：DingTalk）係阿里巴巴集團推出嘅企業版即時通訊應用軟件，提供多種語言、支持多種操作系統。用戶使用釘釘大部分功能都係免費。
釙

釙（粵拼：Pok3，Polonium）係元素嘅一種，佢嘅化學符號係Po，佢嘅原子序數係84，係銀白色嘅類金屬。瀝青鈾礦同錫石都有微量釙存在。
釙嘅化學性質同硒、硫類似，但帶有放射性。
釙響1898年由居里夫人同佢丈夫皮埃爾·居里發現。釙嘅拼音名係居里夫人紀念佢嘅故鄉波蘭（Polska）而改嘅。

同位素
已知釙有33個放射性同位素，由釙-188到釙-220。釙嘅最穩定同位素係釙-209（半衰期 103 年），釙-208（半衰期 2.9 年）同釙-210（半衰期 138.376 日）。

安全性
釙係所有元素中，一般公認係毒性最勁嘅。一個人暴露喺釙-210嘅α射線下嘅最大承受量係7pg（7×10-9g），而且釙會響體內係咁放出α射線破壞DNA。因為咁樣，啲人認為釙嘅α射線可能係搞到人生癌嘅原因。
維基同享有多媒體嘅嘢：
釙（類）
釜山大學

釜山大學（粵拼：fu2 saan1 daai6 hok6，부산대학교）係大韓民國釜山一間國立大學，1946年創校。
釘書機

釘書機係一種文具，利用幼細嘅金屬（釘書釘）將好多張紙或者其他嘢釘埋一齊，釘書釘兩隻腳穿過件嘢，喺後面摺埋，做成固定位置嘅效果。
史上首部類似釘書機嘅架生可追溯至18世紀法國國王路易十五在位期間，嗰陣時釘書機都係人手造，重刻上皇室嘅徵章做記認。
家下連外科或者皮膚科手術都會用到釘書機同釘書釘代替傳統方法，將病人嘅傷口聯埋。
釘槍

釘槍係用嚟釘騎馬釘嘅架罉，可以係手動或者電動。
華斯莫西

環·卡路士·馬利亞·華斯莫西·蒙蒂 （西班牙文：Juan Carlos María Wasmosy Monti ，1938年12月15號—）係巴拉圭土木工程，實業家同政治人，1993年至1998年出任巴拉圭總統。
華新街

華新街，又名緬甸街，係中華民國新北市中和區一條街，嗰度有唔少緬甸華僑聚居，所以係台灣品嚐正宗緬甸菜嘅一個地方。
華斯拉夫尼金斯基

華斯拉夫尼金斯基（俄文：Ва́цлав Фоми́ч Нижи́нский，1890年3月12號—1950年4月8號）係俄羅斯帝國時期俄羅斯男芭蕾舞者。
華新站

華新站係深圳地鐵3號線一個站，喺紅荔路同華強北路交叉路口。個站2011年6月28號啟用。
華拿士頓

威廉禊華拿士頓（英文︰William Hyde Wollaston，1766年8月6號—1828年12月22號）係英國化學家、物理學家。
佢喺羅福郡出世。阿爸係牧師，屋企好有錢。佢自細好有家教。1787年，佢21歲就做咗劍橋大學講師，同時攻讀埋藥學博士。1793年博士畢業，繼續喺劍橋大學教書。同時又做埋皇家學會會士。
1800年，佢同另一位化學家史密臣坦歷（Smithson Tennant）一齊製作啲化學產品，發咗達。1802年，喺提純鉑嗰時，順手發現咗鈀。過兩年，又發現埋銠。但係喺1809年，唔小心將鉭、鈳兩種元素當成係同一樣嘢，搞到世人撈亂咗兩隻嘢卅幾年。
1820年，佢做過皇家學會主席。過兩年，獲推舉做美國文理科學院榮譽外籍院士。1828年12月22號死，享年62歲，葬係倫敦東南查佑赫斯（Chislehurst）。
為咗紀念佢喺結晶學、礦物分析學嘅功績，英國人用佢個名稱呼矽灰石（Wollastonite，即係華拿士頓石咁解）。華拿士頓喺物理學各個範疇，例如電學、光學、凝冰器等，都好有貢獻。
華文利

華文利（英文：Waveney）係英國一個非都市區，屬於修福郡，人口約116,200。
長壽區

長壽（粵拼：coeng4 sau6），古稱樂溫（lok6 wan1），係中華人民共和國重慶市轄區，舊時係縣，喺重慶東邊。2001年12月，撤縣設區。
長壽花

長壽花（粵拼：coeng4 sau6 faa1；學名：Kalanchoe blossfeldiana）係景天科珈藍菜屬嘅常綠肉質草本植物，原產非洲馬達加斯加。而家喺全球各地都搵到。

樣
成樖嘢由肥而大、光到立立令嘅葉片組成，外觀睇落去好似低矮嘅葉叢噉。花色多數係紅、橙、黃、白、紫、粉紅六種，每年12月到第二年4月開花。

用途
植株喺春、夏、秋三季成日用嚟做路邊嘅鑲邊材料，冬末時成日攞嚟做盆景。喺華人界成日攞嚟做年花。
長堤大馬路

長堤大馬路（粵拼：coeng4 tai4 daai6 maa5 lou6）係中國廣東省廣州市一條主幹道，喺越秀區入面。成條馬路係東西走向，呢條馬路嘅東西兩邊都係沿江西路，成條馬路嘅樣好似有好細嘅弧度噉。

概要
全長892米，闊12米，3車道。凈係可以從東邊向西邊行。

史
1930年嘅長堤大馬路，喺嗰陣時係重未有新嘅填地，而圖入面嘅箭咀就係海珠公園入面嘅海珠石。
呢條馬路喺1920年嗰陣，中華民國廣州市政府就喺珠江邊起咗條堤壩，重整咗條路出嚟，就將呢條路嗌做「長堤大馬路」呢隻名。喺嗰陣時重係個新嘅商業區。入面曾經出現過「大三元酒家」、「大公餐廳」、「先施公司」、「海珠大戲院」呢啲名店。但係到咗20世紀底，喺長堤大馬路入面嘅大部份老字號嘅檔口冚唪唥都執嗮笠，重有啲係搬走咗添，搞到以前嘅一片繁華景都冇嗮。後嚟到咗2012年，廣州市政府就提出咗規劃，要重新旺返個長堤，恢復返以前老字號雲集嘅繁華景象。

特色
長堤呢度係以前廣州入面嘅其中一個繁華地帶，入面有好多間老字號酒家同埋百貨，而呢度都重有好多歷史建築，佢重喺成個廣州嘅老城區入面，騎樓保存得比較好嘅一條路。而家重有好多酒吧、卡拉OK、夜總會同埋遊戲機室呢啲娛樂場所，係廣州夜生活嘅其中一個熱門地區。
長壽大馬路

長壽大馬路（葡文：Avenida da Longevidade）係澳門北區一條路，南面由馬場海邊馬路開始，北到馬場北大馬路之間，全長530米。

整治
由於馬場北大馬路整治關係，所以馬場北大馬路同菜園路之間嘅一段冇咁多車行嘅長壽大馬路改做反方向行車，嚟分流由馬場北大馬路開去祐漢同黑沙環區嘅車。
長堤

長堤喺廣州市南關、珠江北岸，係東西走向嘅。喺長堤大馬路、沿江路一帶，大致東起北京南路、西接人民南路，長約二公里。呢度喺清朝初期係珠江河道，後尾珠江沿岸淤積加劇，河灘發育，到咗大清末年形成咗陸地。
喺光緒十二年（1886年），由於廣州交通閉塞，張之洞就建議喺江邊起馬路，奏請咗朝廷批准，喺省河北岸修築長堤，嗰陣計畫個堤係整東西共長1800丈多啲，由南關天字碼頭整起先，分成10段陸續施工，“修成之堤，一律堅築馬路以便行車，沿堤多種樹木以蔭行人，馬路以內通修鋪廊以便商民交易，鋪廊以內廣修行棧、鱗列櫛比。”
工程由1889年（光緒十五年）4月開始，到咗張之洞調離廣東陣，經完成咗天字碼頭第一段堤岸及官輪碼頭工程。呢段江堤長約120丈，堤岸填闊約5丈，路面鋪埋沙石。呢個係廣州第一條由華人整出來嘅馬路。
到咗1912年尾竣工。1920年北側整好埋馬路，呢個就係長堤大馬路，東西兩端均駁返宜家嘅沿江西路。呢度有廣東省總工會、中山大學孫逸仙紀念醫院、華夏百貨公司（原先施公司）、大三元酒家、愛羣大酒店、海珠大劇院等，係廣州輝煌時代繁華嘅商業區之一。
陳濟棠做廣東一哥陣，喺1931年，又喺長堤大馬路南邊，填築咗東自龍王直街（原長堤電燈局）、西至仁濟路口嘅一段彎曲河岸淺灘，炸走咗阻擋嘅海珠礁石，耗資75萬，整好咗1159米長、11～20米闊嘅蠟青路面嘅新堤大馬路（今沿江西路），起自永安堂（今市兒童圖書館）東端，止於愛群大廈西端。原為河岸嘅長堤大馬路就變成咗內街。呢個工程既清理咗珠江河道主要險段，又辟出大片陸地起到咗馬路、街道，由此獲得鋪位面積近40萬方同埋一大片廣場。到呢陣時，天字碼頭起向西直到廣州海關成為咗直筆甩嘅河岸馬路。
長城電影製片

長城電影製片（Great Wall Movie Enterprise），原名長城影業，係香港一間電影公司，由中共左翼陣營搞，1950年成立，主要拍社會寫實國語片。1982年，佢同另外三間公司合併做銀都機構，隸屬中共政府。
長壽路

長壽路 (廣州)：喺廣東省廣州市荔灣區，分東同埋西兩條。
長壽路 (上海)：喺上海市普陀區。
長壽路站 (廣州)：廣州地鐵1號線入面嘅其中一棟車站，代表色係黃色。
長壽路站 (上海)：上海地鐵7號線同埋13號線嘅轉車車站，代表色係橙色同埋粉紅色。
鐘樓駝俠

《鐘樓駝俠》（法文：Notre-Dame de Paris）係法國大作家雨果喺1831年寫嘅一本小說，主角係巴黎聖母院入面一個駝背病患者。
鐘穗花屬

鐘穗花屬（學名：Phacelia）係紫草目紫草科嘅一個屬。
鐘落潭

鐘落潭（粵拼：zung1 lok6 taam4）係中國廣東省廣州市嘅地名，喺白雲區入面，105國道嘅2523~2515.7km之間嘅位。佢因為之前有個鐘跌咗落潭嘅古仔而改成噉嘅名。

典故
喺清朝，嗰時嘅鐘落潭圩又叫樟木潭，之前喺呢個圩嘅西北邊係三角市，嗰時因有幾十戶人家起屋起成條街個樣好似三角噉，所以有咗「三角市」嘅名。由於三角市嘅生意好旺下，所以吸引咗好多商人嚟開舖做生意，短時間內發展到成100~200間商舖，班商人為咗求出入平安，生意興隆，自願厝咗錢喺中心地帶搞咗間關帝廟。嗰時為咗有朝鐘暮鼓嘅講法，喺起好廟宇之前就派人去廣州買咗鐘同鼓，之後用木船仔跟住條流溪河逆水撐返嚟。點知部船到咗泥角潭（鐘落潭圩河邊渡頭）嗰時由於刮狂風、搞到附近飛沙走石，咩都睇唔到咁滯，搞到買咗返嚟嘅大鐘吹咗落潭入面。不過講落又奇，大鐘跌咗落潭之後，即刻風平浪靜，萬里晴空。後嚟啲人經過好多次努力，都撈唔到大鐘返上嚟。結果商人為咗紀念呢單嘢先至將三角市改名做鐘落潭。
鐘萼桐科

鐘萼桐科（學名：Schlegeliaceae）係雙子葉植物綱唇形目嘅一個科。
鐘聲徑遊樂場

鐘聲徑遊樂場，香港公園之一，遊樂場之一，喺元朗鐘聲徑，英文叫Chung Sing Path Playground。行政上歸元朗區。設施有排球場、籃球場。歸康樂及文化事務署管。
佢西面鐘聲徑一邊，為山貝河邊。東面為仁樂坊。北面為中華基督教會元朗真光小學。南面為兆豐樓。

布局
佢兩個籃球場並排，而籃球場中間，亦可以轉做排球場。有大光燈夜晚照明。遊樂場邊亦種晒樹。
鐘樓區

鐘樓區係中國江蘇常州一個市轄區，總面積71平方公里，人口32萬。
鐘樓村

鐘樓村（粵拼：zung1 lau4 cyun1）係中國廣東廣州嘅地名，喺從化神崗神旗公路入面，285鄉道嘅4.2～5km標記位。
個村喺大清同治已末年（1862年）由歐陽氏族啲人搞出嚟。雖然規模唔係好大，四圍都係笪荔枝林，而且村口設施好少，但佢係家下保留得比較完整嘅古村落之一。
村名出自附近嘅掛金鐘座山，代表「樓上掛鐘」噉解。
西班牙艦隊

西班牙艦隊，綽號無敵艦隊，係西班牙國王菲臘二世喺1588年由拉科魯尼亞派出嚟打英倫嘅艦隊，有成130隻船，但最後都打輸。
西班牙超級盃

西班牙超級盃（西班牙文：Supercopa de España），係西班牙嘅一項足球盃賽，由西班牙甲組足球聯賽冠軍對決西班牙國王盃冠軍，2019年加到四隊。
呢篇西班牙超級盃係同足球有啦掕嘅楔位文章，重未搞掂嘅。麻煩你幫手補充佢嘅內容。
西環

西環 (四環)，香港城四環之一，主要由堅尼地城、石塘嘴同西營盤組成。
堅尼地城，狹義嘅西環，又叫「西環尾」。
西角，香港舊地名，響西營盤西區警署一帶。
香港中聯辦及其它中國駐港勢力嘅稱呼，因為中聯辦大樓響西環西營盤。
西環 (選區)，香港區議會選區。
西班牙長槍黨

西班牙長槍黨係西班牙法西斯主義政黨，1933年創黨，之後由佛朗哥領導，打贏西班牙內戰做執政黨，去到1977年解散。
西班牙首相

西班牙首相係西班牙嘅首相，地位等同政府首腦，由贏咗西班牙國會大選嘅政黨推舉，再由西班牙國王任命，任期五年。
當今西班牙首相係山齊士，2018年6月上任到依家。
西班牙足球代表隊

西班牙足球代表隊係代表西班牙嘅官方足球隊，由西班牙足球總會打理，會出席國際足球賽事包括FIFA世界盃同歐洲國家盃等。
而家西班牙嘅波衫贊助商係Adidas。
許鎮德

許鎮德，PDSM（Steve Hui，1963年4月24號—）係香港警務處警察公共關係科前總警司。

生平
許鎮德11歲加入少年警訊，1987年畢業後加入香港警隊，曾經響九龍西總區支援科、人事科同保安科做過。2007年到2010年，佢做時任行政長官曾蔭權嘅副官，主要負責禮儀同接待工作，同埋預先到場視察環境。佢之後做九龍東總區擔任特別項目（計劃）高級警司，策劃過將軍澳分區升格做獨立警區嘅工作。
2014年3月底，許鎮德獲升做警察公共關係科總警司，負責同傳媒溝通嘅工作。同年9月底香港爆發雨遮革命，警方每日晏晝4點都會搞記者會，絕大多數日子就係由許鎮德主持。皆因曝光率高，同埋每次開記者會都會重覆幾句說話，包括「好多謝你嘅提問」、「或者我再重申一次」、「容許我再強調」同「I will now recap in English」，英文又帶有好多港式英文口音，所以逐漸受網民留意同追捧。
2017年2月，許鎮德晉升爲助理處長。2018年5月24號正式停止香港警務處嘅職務退休。
2019年1月1號，許鎮德開始做陽光巴士有限公司執行董事，同年4月1號轉做載通國際行政總監，負責管理九巴龍運企業傳訊部、培訓及服務質素管理部、人力資源部同埋新成立嘅職員關係及福利服務部。
許鏡清

許鏡清（1942年11月15號—），山東龍口人。一級作曲家，中國音樂家協會會員，中國電影家協會會員，中國電影音樂學會理事。

簡歷
許鏡清1942年喺山東龍口出世，1943年跟住隨阿爸阿媽喺黑龍江省七台河市勃利縣定居。1961年8月考入哈爾濱藝術學院作曲專業，1965年畢業後，佢被分配到北京農業電影制片廠（依家嘅中國農業電影電視中心）做作曲，係農業科教紀錄電影創作音樂。
1972年至1980年間，佢創作咗板胡獨奏曲《喜開豐收鐮》、大型民樂合奏《烏蘇裏啊我的故鄉》、揚琴協奏曲《井岡山》等，同民樂合奏《大寨紅花遍地開》。
1980年後，佢為故事片《丹心譜》、《紅象》、《九月》、《良宵血案》、《OK大肚羅漢》、《就要嫁給你》等8部電影作曲。佢重為《女人不是月亮》、《宋慶齡和她的姐妹們》、《半邊樓》、《弘一法師》、《情債》、《七品欽差劉羅鍋》、《汽車城》等電視劇創作主題歌。
1983年冬天，付林、程琳同埋一個音像公司嘅出版商揾到作曲家許鏡清，商議為程琳錄制一盒磁帶，請北京農業電影制片廠嘅作曲家許鏡清編配伴奏。嗰個磁帶原來設計係10首歌，後來認為歌曲唔夠，佢又寫咗包括《采榆錢》合共嘅3首歌。呢盤磁帶以付林作詞、作曲嘅《小螺號》做主打歌，重以此命名專輯做《小螺號》。結果一個以《小螺號》為主要批判對象嘅討論批判會喺某周報嘅編輯部舉行，出席者係一啲音樂界前輩，佢哋認為嗰個盒磁帶係「黃色的」、「軟綿綿的」、「低級的，下流的」，重指責程琳唱嘅四川民歌《盼紅軍》話：「這哪裏是盼紅軍，分明是盼白軍麼。」以呢次討論批判會為根據，寫咗一份向上邊嘅報告，又根據嗰個報告對付林、程琳、許鏡清3人作出要「批評、教育」嘅批示，作為文件下發。16歲嘅程琳因為年齡細，受到海政歌舞團團內當眾警告處分，據講海政歌舞團宣布處分決定後，程琳穿著哢哢響嘅皮鞋昂首步出會場。付林受到海政歌舞團黨內察看處分。許鏡清就被北京農業電影制片廠發出文件（農影〔84〕2號），傳達至各科室並張貼喺辦公樓內，文件話：「鑒於許鏡清所犯錯誤，1.今後不許隨便給外單位創作，2.未經批准不許給外單位錄音。」許鏡清嗰年應該加嘅工資都冇加。
之後佢為電視連續劇《西遊記》創作嘅一系列插曲同音樂都係佢嘅知名作品。其中《敢問路在何方》等歌曲傳唱不絕。
儘管100幾部影視劇配樂、作品被廣為傳唱，版權費嘅收取就好困難。喺2008年，大約獲得8000蚊。許鏡清希望搞一場個人作品音樂會，由於資金問題好難實現。喺2014年7月，吉林衛視播出咗許鏡清作品音樂會。2016年12月4號同5號，通過眾籌，許鏡清實現咗多年嘅願望，喺人民大會堂舉辦咗2場《西遊記主題音樂會》，得到觀眾熱烈嘅反應。
許雅涵

許雅涵（粵拼：heoi2 ngaa5 haam4；1998年2月10號—）係臺灣女唱作歌手、唱片製作人，喺高雄市出世。
2006年，許雅涵8歲時，報名咗大電視之星（家下MOD之星）創作歌唱比賽，許雅涵喺比賽中以6歲時自創曲《香草咪咪》自彈自唱，歷經長達半年嘅初賽、複賽、總決賽等賽程，終而獲得創作組歌唱冠軍。
2008年2月29號，許雅涵推出咗首張個人專輯《香草咪咪》。
許長青

許長青，SBS，JP（1942年9月4號—2005年1月6號），廣東揭陽普寧人，係香港立法會第一、二屆進出口界功能界別議員。2005年因腎癌病逝，終年62歲。
許雅婷

許雅婷（粵拼：heoi2 ngaa5 ting4，英文：Kabby Hui，1994年9月24號—）係香港電影演員，有「周秀娜師妹」嘅外號，現時係環球狂熱嘅藝員。
2012年透過成為性感寫真集𡃁模而入行，拍過幾套電影，當中《微交少女》做其中一位女主角演援交妹。
2016年，許雅婷轉戰中國大陸，參演網劇《梔子花開2017》，其後，佢亦憑《倚天屠龍記》飾演小昭一角，更受觀眾注目。

演出作品
呢個表唔完整，歡迎加料。
許雄

許雄，JP（英文：Adolf Hsu Hsung，1938年—），係前香港政府官員。佢祖籍廣東番禺，喺澳門出世，細個移居香港。
1955年，許喺聖若瑟書院畢業之後，自學完成預科課程，並喺公開試取得優良成績。因為佢阿爸48歲過身，佢身為八兄弟姊妹之中嘅大仔，焗住放棄學業，全職工作，維持家計。1958年，佢加入香港政府，任職傳譯、翻譯員。1968年獲委任為政務主任。
往後幾十年，許試過喺布政司署及多個部門做工，包括庫務科、銓敍科、行政科、新界民政署、政府物料供應處及區域市政總署等，專責監督人力、財務、物料供應及區域地政管理工作。1998年，經歷40年公務員生涯後，佢喺區域市政總署署長之位退休。
1998至2004年，許受聘於新世界控股有限公司，出任新世界第一巴士服務有限公司及新世界第一渡輪服務有限公司董事總經理等職位。6年之間，佢喺承接中華巴士同油麻地小輪嘅過程中扮演重要角色。此外，佢亦有做其它上市公司董事，譬如冠忠巴士集團有限公司常務董事。2007年開始，佢擔任大昌行集團獨立非執行董事等。
2007年許雄做香港行政長官曾蔭權嘅競選連任辦公室秘書長。
許雄喺1992年獲頒英帝國服役勳章，2006年獲頒香港特區政府銀紫荊星章。
貝爾法斯特城市機場

貝爾法斯特城市機場，遠處係貝爾法斯特港。
貝爾法斯特城市機場，全稱佐治·比斯貝爾法斯特城市機場，前身叫做貝爾法斯特海港機場（Belfast Harbour Airport），係北愛爾蘭首府貝爾法斯特嘅兩座機場之一，位於貝爾法斯特港嘅東面，維多利亞公園嘅東北面，Sydenham火車站嘅北面。
由於貝爾法斯特喺北愛嘅County Down（中文叫做鄧因郡或者唐郡），而個機場前身叫Belfast Harbour Airport，所以呢個機場既IATA代碼BHD，係Belfast Harbour in County Down既縮寫。
貝爾斯登

貝爾斯登（英文：The Bear Stearns Companies, Inc.，紐交所：BSC）係美國第五大（截至2008年3月）投資銀行同主要證券交易公司，1923年成立，總部喺紐約市。2008年環球金融危機嗰陣時瀕臨破產而賣盤畀摩根大通。
貝爾格萊德

貝爾格萊德（塞爾維亞文：Београд）係塞爾維亞嘅首都，亦係佢最大嘅城市，人口約莫120萬。
貝爾氏麻痺症

貝爾氏麻痺症（Bell's palsy）係種面癱病，因為第七條腦神經（顏面神經）出問題，搞到塊面嘅肌肉歪埋一邊，其中一邊眼同嘴角都合唔埋。呢個病用咗發現佢嘅蘇格蘭醫生查理斯貝爾（Charles Bell）個名。
香港歌手官恩娜就有呢個病。
貝爾法斯特國際機場

貝爾法斯特國際機場（粵音：bui3 ji5 faat3 si1 dak6 gwok3 zai3 gei1 coeng4）係喺英國北愛爾蘭嘅一個機場，喺1917年嗰陣經已起好，兼且喺1922年打後開放畀人用嚟搭飛機。
閩江

1927年中國福州閩江江面上嘅福州蜑民船同萬壽橋。
閩江係中國大陸福建省嘅一條江，入東海。
喺延平市，建溪同沙溪合流成閩江源頭，流經閩清縣、閩侯縣，喺福州市入海。
閩南

閩南係指福建嘅南部，東面係臺灣海峽，主要包括漳州、泉州、廈門三地。
閩東語維基百科

閩東語維基百科係維基百科協作計劃嘅閩東語版本，佢哋係用平話字呢套文字系統嚟寫閩東語嘅。直到2021年為止，暫時有超過一萬五千篇文章，喺咁多種唔同語言嘅維基百科裏面，佢哋嘅規模排第126位（跟番文章數量去計算）。
閩南話維基百科

閩南話維基百科（閩南話：Wikipedia Bân-lâm-gú）係維基百科協作計劃嘅閩南話版，用白話字寫，2004年5月開張，到2021年12月有超過四十萬篇文，響各個唐文維基百科排第二，後過中文維基百科，前過粵文維基百科。
閩南話維基百科本嚟文章增長唔快，到2015年6月（大約十一年時間）都係得萬三篇文多啲，但由嗰個月開始用機械人寫文，結果唔使兩個月文章數量已經翻咗超過一倍，喺同年7月、8月同9月先後過咗兩萬、三萬同四萬大關。而家已有至少400,000篇文章。

特色
閩南話維基百科主要係由十幾個熱心嘅維基友嚟寫嘅，雖然人少，有時啲字句拼錯咗冇人發覺，不過整體文章未至於有失偏頗。佢啲文章好多寫閩南同台灣嘅文化，亦都寫下化學、生物同埋唐話嘅文。除咗開閩南文化，世界各國同中國大都市嘅文都佔番咁上下。

畀人鬧嘅地方
Holopedia嘅草圖，2003年4月。
有啲人質疑閩南話維基百科，例如用嘅字。
漢字化觀點：
用拉丁字母寫嘢，畀人話想脫漢或者去中國化。
閩南話屬於唐話，應該用漢字。
識白話字嘅人少得滯，可能寫出嚟嘅嘢唔夠中立。
好少深筆字話係閩南話讀唔出而其他唐話就讀得出。
漢字系統本身有造字呢味嘢，如果唔識寫正字，都可以作個字落去。
漢字能夠容得落唔同音，如果寫白話字會令同一個字係唔同口音嘅閩南話方言中拼出嚟嘅字唔同，而且令閩南話維基百科變成「漳泉話維基百科」，搞到同樣係閩南話一種嘅潮州話好難寫入去而去開多一版（潮州話版曾經開過測試版，不過而家已經夭折）。
外來語、外來譯名、科技名詞呢啲閩南話訓讀音可以表達出嚟，冇話讀唔出。
用漢字寫唔出唔代表冇字可寫
拉丁化觀點：
閩南話目前重未有統一用字，就算有字好多都係借音字，唔係本字。
用漢字會引發寫邊隻字先算啱嘅命題，反而移開視線。
白話字都用咗好耐，連鬼佬都要用呢種字學閩南話，冇理由自己學唔好。
閩東

閩東（閩東話：Mìng-dĕ̤ng）係指福建嘅東部，廣義指福建省福州市同寧德市講閩東話嘅地區。
閩南文化

閩南文化（粵拼：man5 naam4 man4 faa3；白話字：Bân-lâm bûn-hòa），又有嗌做閩臺文化、臺閩文化、福佬文化或者河洛文化，係閩南人（又叫福佬人）自古以嚟發展嘅民系內涵、思想同習俗。呢種文化主要分佈喺福建嘅南部，傳統係以泉州同廈門做文化中心。由 17 世紀開始，閩南文化開始隨住閩南人向海外移民發展，並成為咗東亞好有影響力嘅一種文化－台灣、新加坡、同埋馬來西亞嘅華人移民多數係屬閩南裔，所以閩南文化對呢啲地區嘅文化都好有影響力，尤其係台灣嘅流行文化將閩南文化發揚光大。
閩南文化有佢特別嘅性質，歷史上曾經融合咗閩越文化、大唐同大宋嘅漢文化、伊斯蘭文化、西人文化、同埋日本文化。佢嘅內涵包含咗獨有嘅語言、建築風格、各種藝術、文學、飲食、同埋各式各樣嘅風俗。

語言
内文：閩南話
閩南話（Bân-lâm-gú），又叫「台灣話」或者「福建話」，係唐話嘅一種，屬於孤立語（Isolating language），係古代嘅閩越人用嘅閩越話同後嚟漢人入閩帶嚟嘅古漢語嘅結合，佢保留咗少少閩越話嘅特徵，但係比起官話更加接近古漢人嘅語言。同其他南方唐話一樣，佢有大量嘅唐字用詞同本地詞彙嘅融合。
閩南話同廣東話或者官話都冇互通性（Mutual intelligibility），所以喺語言學上一般都當係唔同語言，但係屬於同一個語言系（Language family）嘅。

文字
閩南話可以用好幾種唔同嘅文字嚟寫。閩南話白話文字最早有得追溯到 16 世紀大明皇朝嘉靖年間嘅傳奇作品《荔鏡記》（Nāi-kèng-kì）。後嚟喺大清時期，歌仔冊開始喺閩南同臺灣流傳，而歌仔冊文字因為咁做咗閩南話書寫嘅先驅，對後世臺閩字嘅發展有好犀利嘅影響。除咗咁，19 世紀嗰陣由基督教長老教會喺福建廈門創造、用羅馬字母拼音嘅白話字（Pe̍h-ōe-jī）亦都係閩南話嘅書寫系統之一。

白話文學
台灣日治時期嘅歌仔冊《農場相褒歌》
歌仔冊（Koa-á-chheh）係種有代表性嘅通俗閩南話白話文學形式，起源喺 18 至 19 世紀，係歌仔由口頭流傳轉變做用文字寫低嘅產物。歌仔冊嘅內文多數係「七言」嘅韻文文學，用閩南話讀會押韻但唔多整齊。歌仔冊文字嘅使用冇乜統一嘅標準，成日都係用擬音、訓讀或者造字嘅模式嚟寫。因為歌仔冊唱本好平、用字又通俗易明，令到佢嘅影響層面好快擴大到成個中低階層嘅廣大群眾。歌仔冊嗰柞用字對後世嘅閩南話文學同臺閩字嘅發展有好深遠嘅影響。

建築
閩南建築出咗名有燕尾脊同剪瓷雕呢啲樣眼嘅特徵。喺佈局等各方面都有自己嘅一套風格。
除咗咁，閩南地區重有福建土樓呢種特色建築物。土樓係閩南人嘅特色建築，起源自漳州。土樓嘅起源有得追溯到 7 世紀尾嘅大唐陳元光，佢帶兵 58 姓落戶閩南。閩南地區有好多圓形嘅山頭，到咗今日重遺留咗古代兵寨嘅遺迹。圓形嘅山頭唔啱起方形山寨，所以山寨嘅遺迹多數呈圓形。呢啲圓形嘅山寨就係圓土樓嘅原型。初頭嗰啲圓形兵寨得一層，後嚟逐漸咁演變做民居，為咗慳耕地，就向高發展，成為多層嘅圓土樓。客家人搬咗去閩南之後，為咗防衛嘅需要，所以學閩南人咁起啲土樓嚟住。2008 年 7 月，46 個地方嘅福建土樓做咗世界文化遺產。
台南北極殿有個燕尾脊。
福建漳州嘅南峰祖祠嘅大門立面；佢都有燕尾脊，雖然彎得冇咁勁。
台灣高雄嘅一個土地公祠；燕尾脊唔一定五顏六色，可以好似圖入面咁簡約。
新加坡嘅天福宮；新加坡華人多數係閩南裔為主。
廈門關帝廟嘅龍形剪瓷雕
南峰祖祠嘅剪瓷雕裝飾
一柞圓形福建土樓

視藝
何朝宗嘅文殊菩薩白瓷雕像作品；係相當典型嘅閩南式白瓷作品。
閩南人出咗名識整雕塑。座落喺泉州清源山嘅 9 尊石造雕像係宋元時期閩南嘅重要宗教遺跡，包括咗老君岩、瑞像岩、賜恩岩、彌陀岩、碧霄岩、西峰岩、千手岩等，涵蓋咗道教、大乘佛教同埋藏傳佛教等嘅宗教象徵。其中老君岩係中國現存最大嘅宋代道教石像，具有好高嘅藝術同歷史價值，重係泉州清源山嘅標誌性觀光景點。閩南重有華安玉、漆線雕、壽山石雕等多種嘅獨特視藝風格。
福建德化嘅德化陶瓷係好出名嘅一種陶瓷。

演藝
閩南地區有南管、歌仔、歌仔戲、梨園戲、高甲戲、同布袋戲等多種獨有嘅傳統音樂同戲劇。

閩菜
閩菜入面嘅名菜佛跳牆
閩菜係中國八大菜系之一，出嗮名識得用海鮮。當中佛跳牆同福建麵個朵好響。

茶文化
工夫茶（Kang-hu-tê）係喺閩南泉漳廈、廣東嘅潮州同埋台灣好興嘅茶文化；「工夫」呢個詞代表咗一種講究而且花時間嘅茶藝精神呢項茶藝嘅「工夫」除咗表現喺製茶同泡茶等方面嘅準備之外，亦都充分表現喺品飲同茶具等嘅享受方面。所以閩南人將飲茶嘅行為嗌做「食茶（Chia̍h-tê）」，同食飯一樣咁莊重。

功夫
閩南泉州係南拳少林功夫嘅發源地，而閩南本身亦都有白鶴拳同狗拳呢啲獨有嘅功夫流派。

哲學思想
閩學係主要由閩南人搞起嘅宋明理學流派，有同嶺南儒學唔同嘅一種見解。

宗教信仰
閩南人多數信道教同佛教。

道教
閩南人拜嘅道教神仙：
媽祖；冇分泉州、漳州、定潮汕，沿海地區嘅唐人普遍都信媽祖海神，但係媽祖佢本人係閩南人，所以一般人都覺得媽祖同閩南零舍有關係。
漳州籍移民：開漳聖王、廣惠尊王、助順將軍、輔信將軍、武德尊侯、倪府總管
漳州南靖縣籍移民：關聖帝君
漳州詔安縣籍移民：三官大帝、五顯大帝
泉州三邑籍移民：青山王（惠安）、廣澤尊王（南安）、龍山寺千手觀音（晉江，又稱泉安）
泉州安溪、永春直隸州籍移民：清水祖師、顯應祖師、法主真君、雙忠尊王（尪公）、董公祖師、安溪城隍
泉州同安籍移民：保生大帝、霞海城隍
泉州晉江青陽籍移民：武惠尊王（又有嗌做「順正大王」、俗稱「紅祖公」）
潮州籍移民：三山國王、慚愧祖師

家族
閩南文化入面蘊含住「重鄉崇祖」嘅文明內涵：閩南人嘅家族本位同埋注重本土嘅精神喺好多方面都睇得出。閩南人好注重本身文化同語言嘅傳承，多數嘅閩南人都好強調宗族血緣同同鄉嘅情懷，藉住撰寫祖譜、起祠堂嚟凝聚血緣文化嘅關係。除咗咁之外，閩南人亦都藉住追溯本族歷史、傳承閩南語言文化、沿襲過年習俗、同埋傳承民間信仰嚟鞏固文化脈絡嘅延續。
闇影詩章

闇影詩章（Shadowverse）係一隻日本嘅電子換卡遊戲，2016年6月17號發行，由Cygames開發同營運。
闊端

闊端（Köden，Годан，1206年—1251年或1253年) 或闊瑞，係大蒙古國皇族及大蒙古國第二個皇帝窩闊台三皇子，甘肅省個統治者。1240年到1247年西藏遠征。
閻良區

閻良區係中國陝西西安一個區，總面積244平方公里，人口24萬。
閻麗夢

閻麗夢，前香港大學公共衛生學院傳染病研究中心嘅病毒同免疫學博士後研究員。因為喺2020年4月底前往美國後揭發中國政府隱瞞武漢肺炎疫情而受到關注。

就武漢肺炎發表嘅言論
佢自2020年1月，就開始匿名警告外界，話病毒源於中國解放軍實驗室，而且係被蓄意釋放出嚟。佢又話，中共嘅目的係為咗癱瘓敵國嘅醫療系統。
喺2020年10月10號，閻麗夢接受班農訪問嘅時候，話自己接觸過一啲美國政府頂級專家，佢哋都認同隻病毒係人造。
喺2021年5月8號，《週末澳洲人報》披露咗一份2015年嘅文件，係中國流行病學專家徐德忠同曾參與抵抗SARS嘅醫學博士李峰一齊撰寫，據稱係中國軍事教材專書嘅《非典非自然起源和人制人新種病毒基因武器》，當中提到點樣將SARS冠狀病毒武器化，同埋預測第三次世界大戰將以生物武器形式出現。喺無耐之後，閻麗夢接受《今日印度》專訪，話呢份文件，正好證明中國有長期開發非傳統生物武器嘅計劃，藉此征服全世界，而當世人意識到病毒源於中國實驗室嘅時候，中國嘅目標就否認並利用假資訊嚟誤導世界。
闊帶鼓藻屬

闊帶鼓藻屬（學名：Pleurotaenium）係車軸藻門鼓藻科嘅一個屬。
闊邊帽星系

闊邊帽星系（Messier 104）係喺室女座嘅一嚿螺旋星系，同地球隔咗2800萬光年，喺1781年畀查理斯·梅西亞發現。
闊麪

闊麪（意大利文：Fettuccine，又叫闊條麪）係意式麪，麪條比較闊，形狀似河粉。「Fettuccine」爾個詞由意大利文直譯過來嘅意思喺「小緞帶」。
闇龍紀元系列

《闇龍紀元系列》（Dragon Age）係一款動作角色扮演遊戲。
面懵病

面懵病係一種認唔到人樣嘅怪病，病人亦有可能唔認得除咗人樣之外嘅其它物體。呢種病通常由嚴重嘅腦部傷害引起，之不過，亦有由遺傳引起嘅病例。同呢種病有喇唥嘅係人腦中嘅梭狀回 （英文：fusiform gyrus）。
面積

面積係指平面或者曲面上面一個區域嘅大細嘅量度。平面面積係講緊一個平面圖形嘅面積，而表面積就係講緊一個開放曲面或者立體幾何物體嘅邊界嘅面積。面積可以理解為製造一個模型所需要嘅材料嘅數量，又或者係要用一層油漆將表面油滿所需要嘅油漆量。面積係平面曲線嘅長度（一維概念）同體積（三維概念）嘅二維類比。兩個唔同嘅區域可以有相同嘅面積（好似化圓為方咁）。
一個圖形嘅面積可以通過同固定大細嘅正方形比較嚟測量。喺國際單位制（SI）入面，面積嘅標準單位係平方米（寫做 m2），即係一個邊長為一米嘅正方形嘅面積。一個面積為三平方米嘅圖形就會有同三個呢啲正方形一樣嘅面積。喺數學入面，單位正方形被定義為面積為一，而任何其他圖形或者表面嘅面積都係一個無量綱嘅實數。
有好多簡單圖形嘅面積公式都係大家熟知嘅，例如三角形、長方形同圓形。用呢啲公式，任何多邊形嘅面積都可以通過將多邊形分割成三角形嚟計算。對於邊界係曲線嘅圖形，通常要用微積分嚟計算佢嘅面積。事實上，要確定平面圖形嘅面積呢個問題係微積分歷史發展嘅一個主要動力。
面談

面談（英文：interview）係指一種涉及兩個或者以上人士嘅對話，由一方發問，另一方回答。如果係記者做嘅，就叫採訪。如果係一個團體去考核一個人啱唔啱要求，就叫面試。
面巾

面巾，毛巾一種，專門用來洗面，大細可拎得上手抹面，亦叫洗面巾。佢用來清走面上污糟嘢， 尤其塵、油、死皮。一般都叫人日日用。條巾至好好吸油吸水，軟身，又抺得乾淨，兼且唔傷面，而且耐用。至好易洗，掉落洗衣機洗搞掂。抺手巾都做到同樣嘅嘢，祇不過指定功用唔同，有啲亦細條啲。
有啲人會朝早起身就用。有啲返屋企卸裝後用。有啲人夜晚用。有啲人沖完涼就用。
講究起來，面巾祇抺面，唔抺頭髮唔抹身。
有啲行業會用到面巾，好似酒店、水療、健身室、治療室咁。
面紗星雲

面紗星雲（NGC 6960）係一嚿星雲。
面對面

《面對面》（粵拼：min6 deoi3 min6）係香港女歌手葉蒨文嘅第六張個人粵語大碟，發行日期係1989年7月20號。
面癱

面癱係指各種控制唔到第七條腦神經（顏面神經）而出現嘅病徵，病人唔可以自主控制塊面嘅肌肉，有機會歪埋一邊或者揦埋一箸，而眼或者嘴都可能合唔埋。常見成因包括貝爾氏麻痺症、整傷塊面、生腫瘤或者中風。
霰餅

霰餅，又叫雪餅，係種日本鹹和菓子，同日式煎餅似，塊餅由好多好似雪粒嘅餅碎合成，餅碎用到糯米粉去整，同埋用日式豉油調味。
霧社事件

霧社事件係臺灣日治時期一單失敗咗嘅臺灣原住民武裝抗日起義。1930年（昭和5年、民國19年）10月27號，以莫那魯道為首嘅賽德克族人喺霧社（依家中華民國臺灣南投縣仁愛鄉大同村）對日本人發動襲擊，之後畀日方武力鎮壓。事件持續到12月，最後失敗。
霧鎖南洋

《霧鎖南洋》（英文：The Awakening）係一部1984年由新加坡廣播局製作嘅歷史電視戲劇，主要講述新加坡華人由英治時期到現代嘅經歷。值得一提嘅係，呢套劇嘅監製賴水清、編劇同編導大多是香港人，他們來新加坡之前都曾在香港麗的電視任職。
呢套劇曾經喺香港亞洲電視本港台、台灣中視播放。
露台

露台（balcony）係指由一棟建築物嘅牆嗰度延伸出嚟嘅平台。
露天戲院

露天戲院係設喺室外嘅戲院，1916年首先喺德國柏林出現，優點係可以方便臨時搭建，容納到好多觀眾。
露

露（粵拼：Lou6）係水滴，響薄同露出嘅表面形成嘅現象。啲嘢放射熱量，令佢凍過周圍空氣，水汽凝固快過蒸發，就出水滴，呢個就係露。露通常響朝頭早或者挨晚出現。露嘅水，有時會叫露水。
如果天氣太過凍，露就會變霜。晚夏會易啲有露，因為地收起嘅潛熱傳導唔上到，地上便嘅草、欄杆、葉、車頂、橋等，咁佢哋就會比周圍空氣凍啲。
有時草木黐住水滴唔一定關露事。草木可能因為夜晩吸多而吐水。

飲
露係空氣直接凝固，少雜質，比較乾淨。而露水份量少，好快會因日頭而消失，所以比較難收集。有啲嘢飲係用露水整，較為珍貴。之後，唔少飲品都用露為名，以抬高身價。
露兜樹目

露兜樹目（Pandanales）係單子葉植物下嘅一個目，再分做5個科。